open-index/open-wikipedia-markdown huggingface dataset:
Pelaga siam

**Ikan Laga** merupakan sejenis ikan air tawar yang dipelihara di dalam akuarium. Ia berasal dari lembangan Sungai Mekong di Asia Tenggara.

Antara jenis ikan laga ialah **Betta splendens** (ikan pelaga siam), *Betta imbellis* (ikan mengkaring) dan *Trichopsis vittata* (ikan sempilai). Selain itu ikan laga juga dikenali dengan nama **ikan Pelaga**.

Betta imbellis habitat asalnya di Malaysia, Indonesia dan Selatan Thailand

## Penjagaan ikan pelaga
Air yang sesuai untuk ikan pelaga adalah air yang bebas klorin. Jika menggunakan air paip biarkan air tersebut selama 3-5 hari sebelum digunakan untuk ikan pelaga. Terdapat juga ubat anti-klorin yang boleh didapati dimana-mana kedai ikan peliharaan. Air yang sudah dirawat juga alternatif yang baik untuk ikan pelaga. Air mempunyai pengaruh besar kerana air yang kotor atau berklorin boleh mendatangkan banyak penyakit kepada ikan pelaga. Ini kerana air-air ini mengandungi bakteria yang tidak sihat untuk ikan pelaga. Jika bekas akuarium atau balang ikan pelaga tiada penutup pastikan air tidak terlalu penuh.Ini kerana ikan pelaga sangat aktif dan boleh melompat keluar dari akuarium.

### Makanan
Makanan berbentuk pellet sesuai untuk ikan pelaga. Hal ini disebabkan ikan pelaga hanya makan makanan yang muat dengan mulut mereka. Kadang-kadang ikan laga juga cerewet dalam pemakanan. Makanan ikan lain seperti makanan ikan emas dan koi tidak sesuai untuk ikan pelaga. Ikan pelaga boleh diberi makan jejentik nyamuk .

### Pembersihan akuarium atau bekas ikan pelaga
Pembersihan akuarium untuk ikan pelaga dilakukan sekurang-sekurangnya sekali seminggu. Tempatkan ikan laga dalam air lama ketika membersihkan bekas. Bersihkan bekas ikan pelaga dengan air panas atau suam kerana sabun boleh menjejaskan kesihatan ikan pelaga. Penambahan ubat anti-klorin diperlukan jika menggunakan air paip. Air yang telah ditukar haruslah sama suhunya dengan air lama. Ini adalah untuk mengelakkan perubahan suhu mengejut yang boleh membawa maut pada ikan pelaga.
Piala FA Malaysia

**Piala FA Malaysia** secara rasmi dikenali sebagai **[[Shopee]] Piala FA** atas sebab penajaan dengan syarikat e-dagang Singapura, ialah kejohanan bola sepak kalah mati kebangsaan tahunan di Malaysia. Piala itu mula diadakan pada 1990. Pertandingan itu sebelum ini diuruskan oleh Persatuan Bola Sepak Malaysia (FAM), sebelum dipindahkan ke Bola Sepak Malaysia LLP (MFL) (kini dikenali sebagai Liga Bola Sepak Malaysia) pada musim 2016.

Piala itu dipertandingkan antara kelab dari Liga Super Malaysia, Liga Premier Malaysia, Liga M3 Malaysia dan Liga M4 Malaysia. Pusingan awal dan pertama dimainkan antara kelab yang layak dari Liga M3 dan M4. Pemenang mara ke pusingan kedua dan menyertai kelab yang lain.

Pemenang pertandingan dianugerahkan slot untuk bersaing dalam Piala AFC bersama juara Liga Super Malaysia. Pemegang gelaran semasa ialah Kedah, yang memenangi trofi kelima mereka pada edisi 2019.

## Trofi

Fail:|**1990&ndash;2004
Fail:Piala_fa_2005-2011.jpg|<center>**2005&ndash;2011
Fail:Piala_fa.jpg|'''2012&ndash;Kini


## Kelayakan untuk kejohanan berikutnya

### Bola sepak Asia
Pemenang Piala FA Malaysia layak ke Liga Juara-Juara AFC atau Piala AFC musim berikutnya. Tempat Asia ini terpakai walaupun pasukan itu diturunkan atau tidak berada dalam senarai teratas Malaysia tetapi pasukan itu mesti layak untuk peraturan dan peraturan pelesenan kelab AFC. Sebelum ini, sekiranya juara Piala FA juga layak ke Liga Juara-Juara atau Piala AFC musim berikutnya menerusi prestasi liga atau Asia, maka naib juara Liga Super Malaysia turut akan diberi slot Asia.

Pada tahun 2020, kejohanan itu diisytiharkan 'batal dan tidak sah' kerana pandemik COVID-19 dan kelayakan Asia (sebagai pemenang piala) untuk Liga Juara-Juara AFC atau Piala AFC akan berpindah ke Piala Malaysia 2020.

### Senarai juara

## Pasukan Terbaik

## Lihat Juga

* Liga Malaysia
* Liga Super Malaysia
* Liga Premier Malaysia
* Liga FAM Malaysia
* Liga M3 Malaysia
* Piala Malaysia
* Piala Cabaran Malaysia
* Piala Sumbangsih Malaysia
* Piala Presiden Malaysia
* Piala Belia Malaysia

## Rujukan

## Pautan luar
*Senarai pemenang piala di rsssf.com
*Berita Liga Malaysia
Helang lebah Asia

**Burung Helang Lebah** (bahasa Inggeris: *Oriental Honey Buzzard*) ialah salah satu daripada haiwan yang terdapat di Malaysia. Nama sainsnya *Pernis ptilorhynchus*, . Burung Lang Lebah adalah burung pemangsa dalam keluarga Accipitridae yang turut merangkumi burung pemangsa *diurnal* lain seperti kite, eagle dan harrier.

## Ciri-ciri
Burung Lang Lebah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Lebah adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Lebah tidak bergigi.

Ia adalah lebih besar dan sayap lebih lebar berbanding burung yang sama di barat *Pernis apivorus*.

Ia kelihatan berleher panjang dengan kepala keci;, dan melayang dengan sayap yang rata. Ia mempunyai ekor panjang dan bulu kepala pendek. Keperangan di bahagian atas, tetapi tidak segelap Honey Buzzard, dan lebih pucah di bahagian bawah. Terdapat gelang gelap di bahagian tekak.

Agak luar biasa dikalangan burung pemangsa, jantina keduanya dapat jelas kelihatan. Burung jantan mempunyai kepala biru-kelabu, sementara kepala burung betina bewarna keperangan. Burung betina lebih besar dan gelap erbanding burung jantan. Burung jantan mempunyai ekor hitam dengan gelong putih, sementara burung betina menyerupai Honey Buzzard betina.

## Makanan

## Habitat
Burung Lang Lebah datang dari tempat pembiakannya di kawasan terpencil Siberia. Ia meluncur di arus udara, menandakan penerbangannya dengan panggilan nyaring, sambil mencari sarang lebah untuk dimakan larva dan madunya. Burung ini boleh dijumpai di Sepang, Selangor, Tanjung Tuan, Melaka dan Pulau Kukup, Johor.

## Pembiakan
Burung Lang Lebah membiak dengan bertelur. Telur Burung Lang Lebah bercangkerang keras. Ia membiak di Asia dari Siberia pusat barat hingga ke Jepun. Pada musim panas, ia berhijrah ke Siberia, menghabiskan musim sejuk di Asia Tenggara tropika termasuk Malaysia. Di tempat lain, ia lebih kurang penghuni tetap. Makanannya khas, memakan larva dan sarang penyengat, walaupun ia memakan haiwan mangsa kecil lain.

Burung Lang Lebah membiak di kawasan hutan, dan tidak banyak kelihatan kecuali pada musim bunga *spring*, apabila paparan mengawan termasuk mengepuk sayap.

## Perlindungan
Burung Lang Lebah merupakan burung yang dilindungi di bawah Akta Perlindungan Hidupan Liar Malaysia. 

## Rujukan
  

## Pautan luar
* Carian Google.

## Rujukan
* *British Birds*, volume 99, March 2006
Rejab

**Rejab** merupakan bulan ke-7 di dalam kalendar Takwim Hijrah. Dalam bulan Rejab pula, berlaku peristiwa penting iaitu Isra' Mikraj yang dalam peristiwa tersebut Muhammad telah menerima kefarduan solat lima waktu terus dari Allah di Sidratul Muntaha. Sebelum itu, pada malam yang sama, baginda Muhammad telah diisra'kan dari Masjid al-Haram di Makkah (Arab Saudi) ke Masjid al-Aqsa di Baitulmaqdis (Palestin) menunggang Buraq.

Bulan ini juga merupakan bulan-bulan permulaan kepada bulan Ramadhan, yang berikutan selepas bulan Syaaban. Apabila baginda melihat anak bulan Rejab, baginda akan berdoa kepada Allah seperti yang berikut:

## Peristiwa

* 06 Rejab, pengikut sufi tarekat Chistiyah meraikan ulangtahun Khawaja Moinuddin Chishtiyah
* 08 Rejab, Sheikh Sultan Nazim 'adil Al-Haqqani meninggal dunia
* 09 Rejab 932H, Perang Panipat dan pengasasan Empayar Mughal 
* 09 Rejab, birth of ‘Alī al-Asghar
* 13 Rejab, kelahiran ‘Alī ibn Abī Tālib
* 14 Rejab, Sheikh Habib Ahmad Mashoor al Hadad Bin Taha meninggal dunia
* 24 Rejab, kemenangan tentera Islam dalam Perang Khaibar
* 27 Rejab, Israk dan Mikraj. Hari kelepasan am bagi sesetengah negara Islam.
* 28 Rejab, Hussein ibn Ali memulakan perjalanan ke Karbala dari Madinah
* 28 Rejab 1342 H (3 Mac 1924), Khalifah Uthmaniyah dimansuhkan oleh Mustafa Kemal Atatürk
* Pada tahun 5H, Bilal ibn al-Harith dikatakan membawa serombongan 400 orang dari Bani Muzeenah berjumpa Muhammad. Mereka semua memeluk Islam.
* Perang Tabuk berlaku pada Rejab 9 H (Oktober 630)
* Perjanjian Aqabah kedua berlaku pada Rejab 12 H (September 633)
* Jerusalem ditakluk Salahudin al-Ayubi pada bulan Rejab 583 H (September/Oktober 1187)
* Hari Nakbah berlaku pad 6 Rejab 1367 H (15 Mei 1948)
Zulhijah

**Zulhijjah** merupakan bulan terakhir di dalam kalendar Takwim Hijrah.

Ibadat Haji dilakukan di bulan ini dan Hari Raya Korban atau Hari Raya Aidil Adha disambut pada setiap 10 Zulhijjah. Hari Tasyrik iaitu hari ke-11,12, dan 13 Zulhijjah adalah diharamkan berpuasa kerana hari-hari tersebut juga merupakan "Hari Makan Minum" untuk umat Islam. Bagi mereka yang sedang melakukan ibadah Haji dan sedang berwukuf di Arafah, hari ke-9 Zulhijjah juga adalah dilarang melakukan ibadah puasa. Namu bagi yang **bukan** berada dalam ihram, mereka disunatkan berpuasa pada hari wukuf.

## Hari penting Islam pada bulan Zulhijah
* 09 Zulhijah, Hari Arafah
* 10-13 Zulhijah, Hari Raya Aidiladha dirayakan oleh seluruh umat Islam yang menunaikan ibadah haji mahupun yang tidak, perayaan ini sebagai satu simbolik dalam peristiwa penyembelihan Nabi Ismail oleh ayahandanya Nabi Ibrahim, namun Allah telah menukarkan penyembelihannya kepada seekor kambing biri-biri.
* 26 Zulhijah, kematian Khalifah Ar-Rasyidin Saidina Umar Al-Khattab

## Fadhilat 10 hari pertama bulan Zulhijjah
Sepuluh hari pertama yakni (1-10 Zulhijah, kalender Takwim Hijrah) merupakan hari-hari yang terbaik untuk beramal soleh (beramal dengan kebaikan) kerana Allah Taala mengikut perspektif Islam, lebih menyukainya jika dibandingkan mengerjakan amalan-amalan baik pada hari-hari lain dalam tempoh sepanjang satu tahun bagi setiap tahun di dunia.

Perkara ini dijelaskan mengikut Hadis Sahih yang lafaznya diriwayatkan oleh Imam Tirmidzi, ia juga dapat dipertemukan dalam Sahih Bukahri no; 969 dan Jami' at-Tirmizi; no 757. Hadisnya berbunyi:

Dalam riwayat yang lain, ada juga hadis yag menjelaskan Muhammad, melakukan puasa sunat sembilan hari pada bulan Zulhijah. Ini seperti yang diriwayatkan oleh Imam Abu Daud dalam Sahih Sunan Abu Daud, no. 2129 dan Sahih Al-Sunan al-Sughra oleh Imam Nasa'i, no. 2236.

Sheikh ul Islam Ibnu Taimiyyah r.a pernah ditanya tentang mana yang lebih utama antara sepuluh hari pertama bulan Zulhijah ataukah sepuluh hari terkhir bulan Ramadan?. Beliau Ibnu Taimiyyah menjawab, "Siang hari sepuluh hari pertama bulan Zulhijah lebih utama dari siang hari sepuluh hari terakhir bulan Ramadan, dan sepuluh malam terakhir bulan Ramadan lebih utama dari sepuluh malam pertama bulan Zulhijah." (Majmu' Fatawa, 25/287). Kenyataan Ibnu Taimiyyah ini juga disokong oleh anak muridnya iaitu Ibnul Qayyim.

## Rujukan
Kampong Kuala Bot

**Kampong Kuala Bot** terletak di Sungai Bot, Perak. Kebanyakan penduduk yang tinggal di situ ialah orang Asli suku kaum Semai.
Juru

**Juru** merupakan sebuah kawasan pinggir bandar di Seberang Perai, yang terletak di dalam negeri Pulau Pinang. Ia terletak di sebelah barat daya Bukit Mertajam dan selatan Bukit Tengah. Juru dihubungkan oleh Lebuhraya Utara–Selatan Laluan Utara yang menghubungkan bandar ini ke Butterworth dan Bayan Lepas, yang terletak di Pulau Pinang.

## Geografi

## Demografi

, Mukim 11, iaitu mukim yang merangkumi Juru, mempunyai jumlah penduduk seramai 37,704 orang. Etnik Cina membentuk hampir 45% daripada populasi. Juru juga menempatkan komuniti bukan warganegara yang besar, iaitu hampir 26% daripada keseluruhan penduduk. Melayu pula membentuk kira-kira satu perlima daripada jumlah penduduk kawasan pinggir bandar ini.

## Peruncitan
* Auto City Juru
* Icon City BM

## Pendidikan

* Sekolah Kebangsaan (SK) Juru

## Rujukan
Jawi, Pulau Pinang

**Sungai Jawi** ialah sebuah pekan pinggir bandar di kawasan Seberang Perai, dalam negeri Pulau Pinang, Malaysia. Pekan ini juga berperanan sebagai pusat pentadbiran bagi Daerah Seberang Perai Selatan.

## Demografi

, Mukim 11, iaitu bahagian pentadbiran yang merangkumi kawasan Sungai Jawi, mempunyai jumlah penduduk seramai 19,586 orang. Kaum Cina merupakan kumpulan etnik terbesar dengan 44% daripada jumlah penduduk, diikuti oleh Melayu sebanyak 29%, dan India hampir 25%.

## Kemudahan Awam
Antara kemudahan awam ialah :

* Econsave Jawi
* Ibu Pejabat Polis Daerah Seberang Perai Selatan
* Hospital Sungai Bakap
* Masjid Daerah Seberang Perai Selatan
* Bank Islam Jawi
* Pejabat Pos Sungai Bakap

## Lihat juga
* Sungai Jawi
*Sungai Bakap
*Kampung Val d'Or

## Perkampungan
*Kampung Jawi, Sungai Bakap

## Sekolah
*SJKC Kampung Jawi, Sungai Jawi (爪夷村国民型华文小学)
*Sekolah Kebangsaan Jawi
*Sekolah Menengah Jenis Kebangsaan Jit Sin II (威南日新国民型华文中学)
Syaaban

**Syaaban** merupakan bulan ke-8 di dalam takwim Hijrah. Selepas bulan Syaaban, umat Islam akan menjalankan ibadah puasa pada bulan Ramadan. Bilangan hari pada bulan Syaaban adalah 29 hari sekiranya anak bulan kelihatan, atau 30 hari sekiranya anak bulan tidak kelihatan. 

Syaaban juga dikenali sebagai bulan 'penyimpangan' atau 'berpecah', kerana kaum purba Arab akan berpecah untuk mencari untuk mencari sumber air di padang pasir bagi ketibaan bulan yang seterusnya (bulan Ramadan ialah bulan yang panas). 

Dan apabila Rasulullah SAW datang, beliau mengekalkan nama Syaaban. Rasulullah SAW telah banyak menyebut tentang pelbagai kelebihan bulan Syaaban dalam hadis-hadisnya. 

Pada malam kelima belas bulan Syaaban, merupakan malam Nisfu Syaaban. Mengikut ajaran Islam, baginda Nabi Muhammad SAW berkata yang malam ini Allah akan mengumpulkan buku amalan yang lama dan menggantikan dengan yang baru bagi tahun yang akan datang. 

Umat Islam digalakkan berpuasa pada bulan Syaaban  sebagaimana hadis:
:Sabda Nabi SAW: Bahawa puasa Syaaban kerana membesarkan Ramadan, siapa yang berpuasa tiga hari daripada bulan Syaaban, kemudian dia berselawat atasku beberapa kali sebelum berbuka puasa, maka diampunkan oleh Allah dosanya yang telah lalu, diberkatkan rezekinya. Antara lain sabdanya lagi: Bahawa Allah Taala membukakan pada bulan itu tiga ratus pintu rahmat. (Al-Hadis).

## Kelebihan bulan Syaaban
Antara hadis-hadis yang menceritakan akan kelebihan bulan Sya’ban berdasarkan hadis yang sahih adalah:

1. Daripada Usamah bin Zaid RA, Wahai Rasulullah, aku tidak pernah melihat engkau berpuasa dalam satu bulan sebagaimana engkau berpuasa di dalam bulan Sya’ban?. Nabi SAW bersabda:

قَالَ : "ذلِكَ شَهْرٌ يَغفُلُ النَّاسُ عَنْهُ بَيْنَ رَجَبٍ وَرَمَضَانَ ، وَهُوَ شَهْرٌ تُرفَعُ فِيْهِ الأَعْمَالُ إِلَى رَبِّ العَالَمِيْنَ ، فَأُحِبُّ أَنْ يُرْفَعَ عمَلِيْ وأَنَا صَائِمٌ".

Maksudnya: **“Itu adalah bulan yang mana manusia sering lalai akannya iaitu bulan yang berada di antara Rejab dan Ramadhan. Bulan tersebut adalah bulan bulan yang diangkat amalan-amalan kepada Rabb al-‘Alamin (Allah SWT), maka aku suka ketika amalanku diangkat dalam keadaan aku sedang berpuasa”.** *[Riwayat al-Nasa’ie, Kitab Puasa, Bab Puasa Nabi SAW, no. Hadis 2317]*

Di dalam hadis pertama yang diriwayatkan oleh Usamah bin Zaid menunjukkan bahawa Nabi SAW lebih gemar amalannya diangkat ketika baginda SAW dalam keadaan berpuasa. Tambahan pula, bulan Sya’ban adalah bulan yang sering manusia lalai disebabkan bulan ini terletak antara dua bulan yang mulia iaitu bulan Ramadhan dan juga salah satu daripada bulan Haram (Rejab).  Telah berkata Ibn al-Qayyim RA:

**“Amalan diangkat dan dibentangkan kepada Allah SWT: Amalan tahunan diangkat pada bulan Sya’ban sebagaimana dikhabarkan oleh Baginda SAW dan amalan mingguan pula diangkat pada hari Isnin dan Khamis”.** *[Lihat: Hasyiah Ibn al-Qayyim bagi Sunan Abu Daud,12:313]*

Selain itu, hadis ini juga menunjukkan bahawa kita digalakkan untuk beramal dan melakukan ketaatan pada waktu manusia sedang lalai. Ini kerana, perbuatan ini amat disukai dan dikasihi oleh Allah SWT.

## Lihat juga
* Ramadan

## Rujukan
Zulkaedah

**Zulkaedah** merupakan bulan ke-11 di dalam kalendar Takwim Hijrah. 

Selepas bulan ini, ibadah haji akan dijalankan oleh semua umat Islam yang berkemampuan di Mekah pada bulan Zulhijjah.
Batu Uban

**Batu Uban** ialah sebuah kawasan kejiranan kediaman dalam bandar raya George Town di negeri Pulau Pinang, Malaysia. Ia terletak kira-kira  di selatan pusat bandaraya. Batu Uban diasaskan oleh masyarakat Minangkabau pada awal abad ke-18, dan dianggap sebagai penempatan Melayu tertua di Pulau Pinang.

Sejak akhir abad ke-20, Batu Uban telah mengalami pemodenan pesat, dengan pembangunan kediaman bertingkat tinggi yang kini menghiasi kawasan tersebut.

## Sejarah
Penubuhan Batu Uban dikaitkan dengan dua individu daripada etnik Minangkabau dari Sumatera, iaitu Haji Muhammad Salleh (juga dikenali sebagai Nakhoda Intan) dan Jenaton Raja Labu. Pada tahun 1734, Haji Muhammad Salleh bersama pengikutnya telah tiba di kawasan tersebut dan membina sebuah masjid yang dinamakan Masjid Jamek; masjid ini juga merupakan masjid tertua di Pulau Pinang. Kampung nelayan yang mereka dirikan turut berkembang di sekitar masjid tersebut.

Pada tahun 1749, Dato' Jenaton Raja Labu dari Pagarruyung telah dianugerahkan sebidang tanah seluas  di Batu Uban oleh Kesultanan Kedah, sebagai ganjaran atas bantuannya menggagalkan serangan Siam ke atas Kedah; ketika itu, Pulau Pinang masih merupakan sebahagian daripada negeri Kedah. Jenaton bersama kira-kira 90 orang pengikutnya kemudiannya berpindah ke Batu Uban, dan mengusahakan tanah tersebut sebagai ladang kelapa dan tebu. Beliau juga dikatakan telah memainkan peranan penting dalam penyebaran Islam dalam penempatan baharu itu.

Penubuhan Batu Uban oleh masyarakat Minangkabau antara tahun 1734 hingga 1749 menjadikannya penempatan Melayu tertua di Pulau Pinang, iaitu lebih awal daripada ketibaan Kapten Francis Light ke pulau tersebut pada tahun 1786. Namun begitu, pembangunan ketara di Batu Uban hanya bermula pada lewat abad ke-20. Pembinaan Jambatan Pulau Pinang di utara Batu Uban pada tahun 1980-an dan seterusnya, Lebuhraya Tun Dr Lim Chong Eu yang menghubungkan kawasan pesisir Batu Uban, telah mencetuskan pembangunan Batu Uban sebagai kawasan perumahan mewah.
## Pengangkutan

Laluan bas Rapid Penang bernombor 301, 302, 303 dan 304 melalui kawasan sepanjang Jalan Sultan Azlan Shah, yang merupakan sempadan barat kawasan kejiranan Batu Uban. Laluan-laluan ini menghubungkan Batu Uban dengan pusat bandaraya di utara serta destinasi lain seperti Bukit Jambul, Bayan Baru, Bayan Lepas dan Batu Maung.

Selain itu, Batu Uban yang terletak betul-betul di sebelah selatan Jambatan Pulau Pinang turut mudah diakses oleh para pemandu dari tanah besar Semenanjung Malaysia.

## Rujukan
Bukit Jambul

**Bukit Jambul** ialah sebuah kawasan kejiranan di George Town, dalam negeri Pulau Pinang di Malaysia. Terletak kira-kira  ke selatan pusat bandar, Bukit Jambul berada dalam kawasan pinggir bandar Paya Terubong, di antara Relau, Bayan Baru, Sungai Dua dan Sungai Nibong.

## Pengangkutan
Laluan bas Rapid Penang 301 dan 306 termasuk hentian dalam kawasan kejiranan Bukit Jambul.
Laluan-laluan ini menghubungkan kawasan kejiranan tersebut dengan pelbagai destinasi dalam bandar, termasuk Lapangan Terbang Antarabangsa Pulau Pinang. Kawasan ini juga dilayan oleh dua laluan Congestion Alleviation Transport (CAT) Rapid Penang iaitu laluan Sungai Dua dan Bayan Baru yang disediakan secara percuma.

Pada tahun 2022, sebahagian daripada Jalan Bukit Kukus Paired Road telah dibuka untuk digunakan, bertujuan untuk mengurangkan kesesakan lalu lintas antara Bukit Jambul dan kawasan pinggir bandar lain di utara.

Selain laluan-laluan ini, Rapid Penang turut mengendalikan tiga laluan bas ulang-alik rentas-seberang, BEST A, BEST B dan BEST C yang terutamanya memenuhi keperluan pekerja industri yang berulang-alik setiap hari antara Bukit Jambul, Zon Perindustrian Bebas Bayan Lepas dan Seberang Perai di tanah besar.

Bukit Jambul mengalami kesesakan lalu lintas harian disebabkan lokasinya yang berhampiran dengan pusat ekonomi Bayan Baru dan Zon Perindustrian Bebas Bayan Lepas. Pada tahun 2022, sebahagian daripada Jalan Bukit Kukus Paired Road telah dibuka bagi mengurangkan kesesakan antara Bukit Jambul dan kawasan di utara.
## Pendidikan
Sebuah sekolah menengah, SMK Bukit Jambul, terletak dalam kawasan kejiranan ini. Selain itu, kampus Universiti Antarabangsa INTI di Pulau Pinang turut terletak di kawasan ini, menawarkan pelbagai kursus peringkat tinggi serta program berkembar dengan universiti luar negara.

## Sukan
Dibuka pada tahun 1984, Kelab Golf Pulau Pinang yang terletak di Bukit Jambul merupakan satu-satunya padang golf 18 lubang di Pulau Pinang.
Padang golf ini pernah menjadi lokasi bagi Terbuka Malaysia pada tahun 1992, yang dimenangi oleh Vijay Singh, dan telah dinaik taraf kali terakhir pada tahun 2012.

## Membeli-belah
Kompleks Bukit Jambul, bangunan sembilan tingkat yang siap dibina pada tahun 1997, merupakan salah satu pusat membeli-belah utama di kawasan ini.
Pusat membeli-belah ini menempatkan lebih daripada 400 unit kedai serta beberapa pusat hiburan termasuk lorong boling dan pawagam. Namun begitu, ia turut mengalami penurunan pengunjung dalam beberapa tahun kebelakangan ini, kesan daripada krisis kewangan 2008.
Relau, Pulau Pinang

**Relau** ialah sebuah kawasan pinggir bandar dalam George Town, yang terletak di negeri Pulau Pinang di Malaysia. Ia terletak kira-kira  ke arah barat daya dari pusat bandar, di antara Paya Terubong di utara, Bayan Lepas di timur dan Balik Pulau di barat.
## Geografi

## Demografi

, kawasan Bukit Relau mempunyai jumlah penduduk seramai 18,755 orang. Kaum Cina membentuk hampir 57% daripada jumlah penduduk di kawasan ini, manakala kaum Melayu merangkumi 34%. Kaum India pula terdiri daripada hampir 6% daripada populasi kawasan pinggir bandar ini.
## Pengangkutan
Jalan Paya Terubong, yang menghubungkan Relau dengan kawasan Paya Terubong di sebelah utara dan bandar Balik Pulau di sebelah barat, berfungsi sebagai laluan utama dalam kawasan kejiranan ini.

Laluan bas Rapid Penang nombor 301 dan 306 merangkumi hentian di dalam kawasan Relau, sekali gus menghubungkan kawasan ini dengan pusat bandar, Queensbay Mall, serta kawasan Air Itam dan Paya Terubong.
## Pendidikan
Terdapat dua buah sekolah rendah di dalam kawasan Relau:
* SJK (C) Aik Hua
* SK Seri Relau
## Sukan
Kompleks Sukan Bandar Relau, yang dilancarkan pada tahun 2017, merupakan kompleks sukan pertama di Pulau Pinang yang diperakui oleh Inisiatif Bangunan Hijau (GBI). Kompleks sukan seluas  ini dilengkapi dengan kolam renang dan kolam terjun, gelanggang badminton, gimnasium, gim kering, serta ruang letak basikal.

Dibuka pada tahun 2003, Taman Metropolitan Relau merupakan taman rekreasi kedua terbesar di Pulau Pinang. Diuruskan oleh Majlis Bandaraya Pulau Pinang, taman ini dibuka untuk memenuhi keperluan penduduk di bahagian selatan pulau memandangkan kekurangan kemudahan rekreasi di kawasan tersebut pada masa lalu.

## Rujukan
Piala Sumbangsih

**Piala Sumbangsih** atau juga dikenali sebagai **Piala Sultan Haji Ahmad Shah**, merupakan perlawanan pembuka tirai dalam musim Liga Malaysia. Perlawanan ini pertama kali diperkenalkan dalam Liga Malaysia pada musim 1985, walaupun perlawanan diadakan pada 31 Disember 1984. Juara Piala Malaysia 1984, Selangor akan menentang Pahang, naib juara Liga 1984 (Selangor juga di waktu itu merupakan juara Liga 1984). Sehingga musim 1992, juara Piala Malaysia (PM) akan bertemu dengan juara/naib juara Liga Malaysia. Format telah ditukar pada musim 1993, dimana juara Piala Malaysia akan merebut Piala Sumbangsih dengan juara piala FA pula (atau naib juara FA, jika pemenang Piala Malaysia juga adalah juara FA).

Bermula musim Liga Malaysia 2011, format Piala Sumbangsih kembali ditukar. Juara Piala Malaysia pada musim lepas akan menentang Juara Liga Super Malaysia pada perlawanan pertama musim ini.

## Trofi

File:Sultan Haji Ahmad Shah Cup.jpg|'''Trofi Piala Sumbangsih 1985-Kini


## Senarai Juara

## Pasukan Terbaik

## Lihat juga

* Liga Malaysia
* Liga Super Malaysia
* Liga Premier Malaysia
* Liga FAM Malaysia
* Liga M3 Malaysia
* Piala Malaysia
* Piala FA Malaysia
* Piala Cabaran Malaysia
* Piala Presiden Malaysia
* Piala Belia Malaysia

## Rujukan
Masashi Kishimoto

(lahir 8 November 1974), ialah pencipta dan pengarang manga popular Naruto. Dia memulakan kerjayanya sebagai pelukis manga dengan hasil kerjanya yang pertama iaitu *Karakuri*, yang dihantarkan kepada Shueisha pada tahun 1996. Bermula tahun 1999, hasil kerja seterusnya ialah *Naruto* dan diterbitkan dalam Majalah Mingguan Shonen Jump sebuah majalah manga. Kishimoto telah menerima *Anugerah Hop Step* yang diberi kepada artis baru setiap bulan oleh Shonen Jump. 

Saudara kembarnya, Seishi Kishimoto juga seorang pelukis manga dan pengarang manga 666 Satan.  Hasil kerja mereka yang seakan-akan sama telah membuatkan ada pihak menuduh berlakunya plagiarisme.

## Kehidupan awal
Lahir di Nagi, Okayama, Masashi Kishimoto telah mula melukis sejak usia pra-sekolah lagi. Dia mengidamkan untuk menjadi seorang pelukis komik ketika masih di sekolah rendah. Salah satu siri manga yang diminati Kishimoto ialah Doraemon. Masashi Kishimoto juga ialah peminat manga *[[Dragon Ball]]* dan *[[Dragon Ball Z]]*, dan pengarang manga itu Akira Toriyama. Dia juag merupakan peminat *[[One Piece]]*, *[[Ghost in the Shell]]*, dan *[[Akira (manga)|Akira]]*. Masashi Kishimoto juga pernah berkata dia amat mengagumi hasil kerja Toriyama sehinggakan ia memainkan peranan yang besar dalam penghasilan manga *Naruto*.

## Hasil kerja
* *Karakuri* Siri pendek (1996 - 1999)
* *[[Naruto]]* Siri pendek (1997)
* *[[Naruto]]* (1999 - 2014)
* *Bench* Siri pendek (11 Oktober 2010)
* *Mario* Siri pendek (2 Mei 2013)

## Pautan luar
*  Biografi Masashi Kishimoto di laman web NarutoFan

## Rujukan
Mata Hari

*Untuk kegunaan lain, sila lihat [[Matahari (nyahkekaburan)]].*

**Mata Hari** seorang penari telanjang dari Belanda dikatakan merupakan seorang agen rahsia (mata-mata atau pengintip). Kisah hidupnya penuh liku dan difilemkan dalam pelbagai versi, daripada *Mata Hari* (1931), yang dibintangi oleh Greta Garbo; *Mata Hari, Agent H21* (1964) versi Perancis oleh Jeanne Moreau, sampai filem *Mata Hari* versi ketiga (1985).

Mata Hari bukanlah nama asli pengintip berdarah campuran Belanda-Jawa ini. Kelahiran Belanda, 7 Ogos 1876, nama asalnya ialah **Margaretha Gertruida Zelle**. Nama pemberian orang tuanya diubahnya sebagai Mata Hari kerana dia menginginkan kehidupan baru, sama halnya dengan *"matahari"* yang membuka lembaran baru kehidupan.

Kisah hidup wanita yang berkahwin pada usia 18 tahun ini memang cukup suram. Dia pernah dibuang sekolah guru gara-gara berskandal dengan pengetua sekolah itu, pernah ditinggal mati anak laki-lakinya akibat keracunan, dan bercerai pada tahun 1906 dengan suaminya, seorang angkatan laut Belanda yang usianya terpaut 20 tahun lebih tua darinya.

Sebelum terjun ke dalam dunia perisikan, wanita yang memiliki kod rahsia **H21** ini memulakan kerjaya sebagai penari eksotik di Paris. Berbekalkan keahlian tarian erotik yang dipelajari di India dan daya pikatnya yang tinggi, dia menjadi terkenal di mana-mana. Tidak hairan apabila dia menerima tawaran menari dengan banyak daripada kota-kota besar di Eropah bahkan Mesir. Keadaan inilah yang kemudian menyeretnya ke dalam dunia perisikan. Saat beliau menjadi penari bogel di Berlin, agen rahsia Jerman merekrutnya.

Mata Hari kemudian sering berkelana baik antara kota mahupun antara negeri. Kerana terkenal sering berpergian, maka dia tidak punya kesulitan untuk menyusup, termasuk ketika Perang Dunia I. Banyak tempat di mana dia mempunyai hubungan cinta dengan banyak orang penting, juga ditawari sebagai mata-mata Perancis dengan *honor* 1 juta Frank pada saat itu.

MI5 mulai curiga akan kegiatan Mata Hari, agen rahsia Inggeris itu, lalu menyoal siasatnya. Namun mereka tidak boleh memaksa Mata Hari untuk membuka mulut. Berkali-kali soal siasat dilakukan, namun hasilnya tetap kosong. Sampai akhirnya, agen rahsia Perancis berhasil menangkap dan menyoal siasatnya saat dia akan menyeberangi Perancis untuk mengunjungi salah satu hubungan cintanya. Agen rahsia Perancis menangkap Mata Hari kerana diyakini dialah "Perisik Wanita Teragung" yang mesti bertanggungjawab atas kematian beribu-ribu tentera, akibat risikan yang diberikannya. Dia lalu diadili di pengadilan perang dan dihukum tembak sampai mati pada 15 Oktober 1917. Meskipun demikian, banyak yang mempermasalahkan hukuman mati yang dilakukan oleh Mata hari, statusnya antara perisik bermuka dua dengan orang bersalah masih dipertanyakan. Namun, dia layak dimasukkan ke dalam catatan sejarah.

## Pautan luar

* Laman web Perpustakaan Jenayah: Akal dan kaedah jenayah
Avro 504

Kapal terbang **Avro 504** adalah sejenis kapal terbang yang digunakan semasa Perang Dunia I. Kapal terbang ini dibina oleh syarikat Avro Aircraft Company dan dilesenkan pengeluarannya kepada beberapa syarikat lain.

Pesawat Avro 504 mula dibina dalam tahun 1913 dan digunakan dalam perkhidmatan tentera udara selama 20 tahun! Sebanyak 8,340 buah pesawat dibina untuk perkhidmatan pelbagai pengguna. Kor Penerbangan Diraja dan Perkhidmatan Udara Tentera Laut Diraja menggunakan pesawat Avro 504 sebagai pesawat latihan, pesawat peninjau  dan juga pesawat pengebom. 

Pesawat Avro 504 ditarik balik daripada perkhidmatan barisan hadapan pada musim panas tahun 1915, tetapi kekal dalam perkhidmatan tentera sebagai pesawat latihan. Pesawat Avro 504 adalah pesawat pertama digunakan untuk membuat serangan menggunakan mesingan ke atas askar-askar di kedudukan darat. Pesawat ini juga merupakan pesawat pertama membuat serangan bom ke atas negara Jerman, dan pesawat pertama ditembak jatuh oleh artileri antikapal terbang (AAA). 

Perawat Avro 504 mudah dikenali kerana mempunyai kelincir (skid) di antara dua roda pendaratan.

## Varian
***504**
***504A**
***504B**
***504C**
**Pesawat anti-Zeppelin dengan tangki minyak tambahan menggantikan pemerhati(observer) 
***504D**
:as 504C
***504E**
***504J** 
**Digunakan sebagai pesawat latihan 
***504K**
**Mempunyai pendakap pelbagai guna untuk pemasangan berbagai jenis enjin. Digunakan sebagai pesawat anti-Zeppelin mesingan Lewis di sayap atas. Dibuatkan pemasangan di Australia oleh Australian Aircraft & Engineering
***504L**
**Pesawat laut.
***504M**
***504N**
***504R Gosport**
**Pesawat latihan yang dibina semula - 10 dijualkan kepada Argentina and 100 buah lagi dibina di Argentina oleh FMA

## Operators
*Afrika Selatan, Argentina, Australia, Belanda, Belgium, Brazil, Chile, China, Denmark, Estonia, Finland, Greece, Guatemala, India, Ireland, Jepun, Kanada, Malaya (Tentera Udara Diraja British), Mexico, Netherlands East Indies (Indonesia), New Zealand, Norway, Peru, Portugal, Sepanyol, Rusia/Soviet Union, Sweden, Switzerland, Siam (Thailand), United Kingdom, Amerika Syarikat, Uruguay.

## Pautan Luar
*Direktori Pesawat British 
*Avro 504
Matahari (nyahkekaburan)

**[[Matahari]]** umumnya merujuk kepada sebuah bintang yang terdapat dalam Sistem Suria.

**Matahari** dan **Mata Hari** juga boleh merujuk kepada:

## Orang
*Mata Hari, seorang agen rahsia atau pengintip Jerman

## Botani
* Bunga matahari, sejenis tumbuhan dari spesies *Helianthus annuus*
* Burung matahari, sejenis burung dalam genus *Pericrocotus*
* Ikan matahari, sejenis ikan dalam keluarga Molidae
** Matahari biasa, spesies *Mola mola*
** Matahari ekor, spesies *Masturus lanceolatus*

## Muzik
* "Matahari" (Maya Matahari), lagu oleh Maya Matahari

## Media
* ''Matahari'' (filem), filem Malaysia tahun 1951
* ''Matahari'' (siri TV), drama Malaysia tahun 2009
* ''Matahari'' (akhbar), akhbar berbahasa Melayu di Malaysia
* ''Matahari'' (himpunan cerpen), karangan cerpen oleh Hilal Asyraf
* Matahari Books, syarikat penerbitan buku Malaysia

## Lihat juga

* Suria (nyahkekaburan)
Neil Lucas

**Neil Lucas** adalah Pentadbir Pulau Christmas dan Kepulauan Cocos (Keeling). Dia mula berkhidmat pada bulan Januari 2006.

Dia adalah bekas Ketua Pegawai Eksekutif (CEO) untuk Bandaraya Berwick, Datuk Bandar Casey, Ahli Negeri untuk Eumemmerring, Setiausaha Parlimen bagi Ketua Majlis Perundangan Victoria dan konsultan kepada Menteri-menteri Victoria untuk Perancangan dan Kerajaan Tempatan. Bekas Pentadbir adalah Evan Williams (2003-2005)

## Pautan luar
* Kenyataan Media Rasmi
Perumpamaan

**Perumpamaan** ialah sejenis peribahasa yang membandingkan sesuatu dengan apa-apa yang ada di sekeliling kita. Perumpamaan menggunakan perkataan *bagai*, *laksana*,  *seperti* dan *ibarat*. Sebagai contoh; *bagai aur dengan tebing* yang bermaksud bermuafakat atau tolong-menolong.
Pangkalan Bantuan Tembakan

**Pangkalan Bantuan Tembakan** (Bahasa Inggeris : Fire Support Base, singkatan FSB ataupun firebase)  adalah satu pangkalan tentera artileri yang diwujudkan untuk memberikan bantuan tembakan artileri kepada pasukan tentera Amerika.  FSB  digunakan secara meluas semasa Perang Vietnam untuk memberikan  bantuan artileri kepada pasukan tentera Amerika yang beroperasi di jauh di luar kawasan kekesanan pasukan artileri mereka sendiri. 

Kedudukan Pangkalan Bantuan Tembakan merupakan satu perkubuan yang kukuh dan diberikan pertahanan yang mantap. Saiz pangkalan berbeza mengikut kepentingan dan berat tugasan bantuan yang diberikan kepada pangkalan tersebut. Pangkalan-pangkalan ini akan dimusnahkan apabila unit artileri yang terlibat dikerahkan bergerak ke lokasi yang lain. 

Komponen Pangkalan Bantuan Tembakan berbeza-beza. Secara amnya, pangkalan yang kecil mempunyai 1 bateri askar artileri dengan 6 laras meriam howitzer 105mm dengan awak-awaknya. Bateri artileri tersebut disokong oleh satu platun  askar jurutera. Pertahanan diberikan oleh 1 kompeni askar infantri dengan mesingan, bom Claymore, mortar dan senjata ringan. 

Sebuah lapangan pendaratan helikopter dibina untuk membolehkan pendaratan helikopter bagi tujuan pembekalan dan pergerakan anggota. Sebuah stesen bantuan perubatan bersama medik disediakan untuk memberikan bantuan  kecemasan dan sebuah pusat perhubungan dan pusat operasi taktikal. 

Pangkalan Bantuan Tembakan yang sederhana besar mempunyai meriam 155mm sebagai tambahan kepada meriam 105mm dan pertahanan yang lebih mantap, termasuk pasukan atur cepat yang boleh digerakkan dengan segera untuk membantu pasukan infantri yang menghadapi masalah di medan pertempuran.

Pangkalan Bantuan Tembakan selalu menjadi umpan untuk menarik serangan oleh pasukan askar infantri Viet Cong dan Vietnam Utara bila mana tentera Amerika akan menggunakan kekuasaan tembakan secara menyeluruh dengan dibantu oleh serangan bantuan rapat dan serangan oleh helikopter penyerang. Kadang kala, pesawat penyerang AC-47 Spooky ataupun AC-119G Shadow juga digunakan untuk menghapuskan serangan oleh infantri Viet Cong dan Vietnam Utara ke atas  Pangkalan Bantuan Tembakan. Serangan ke atas FSB Mary Ann (1971) dan FSB Ripcord (1970) umpamanya memberikan kejayaan besar kepada  tentera Amerika. Pangkalan di Khe Sanh juga bermula sebagai sebuah Pangkalan Bantuan Tembakan.

## Pautan luar
*Fire Support Bases
Rempuhan Bangunan di New York 2006

**Rempuhan bangunan di New York 2006** berlaku pada 11 Oktober, 2006 apabila sebuah kapal terbang kecil jenis Cirrus SR20 merempuh sebuah bangunan tinggi di Bandaraya New York pada pukul 2:42 petang waktu Amerika Syarikat. Kapal terbang tersebut merempuh bahagian utara apartmen Belaire. Bangunan yang diancam terletak di kawasan timur laut Manhattan dan kebakaran beberapa tingkat bangunan.

Pemandu dan pemilik kapal terbang terbang tersebut ialah seorang pemain picher besbol dari pasukan New York Yankess bernama Cory Lidle dan seorang jurulatih kapal terbang bernama Tyler Stanger.

21 orang cedera termasuk 11 ahli bomba yang datang memadam kebakaran.

Kapal terbang tersebut berdaftar dengan FAA sebagai  kapal terbang Cirrus SR20 dengan nombor siri  N929CD dan didaftar pada nama Core Lidle pada  1 Mei 2001. Pasport Core ditemui di sebelah kapal terbang tersebut.

Bangunan setinggi 40 tingkat, terletak di 524 East 72nd Street. Pangsapuri ini merupakan satu daripada 40 kondominium  di situ yang mengandungi 183 buah rumah. Kebanyakannya dijual pada harga lebih 1 juta dolar. Apartmen ini dilengkapi dengan kelab kesihatan, spa, garaj kereta dan kolam mandi yang luas.

Antara penghuni apartmen itu ialah novelis bernama Carol Higgins Clark yang tinggal di tingkat 38. Jurulatih New York Mets bernama Manny Acta turut tinggal di bangunan tersebut.

Kawasan bangunan ini juga menempatkan pejabat dan ruang penyelidikan serta hospital untuk pembedahan khas. Tiada pesakit yang terlibat dalam rempuhan kapal terbang kecil ini.

Kapal terbang ini dalam perjalanan dari Lapangan terbang Teterboro di Teterboro, New Jersey. Tiada sebarang tanda-tanda kerosakan atau sebarang isyarat kecemasan.

Datuk bandar New York Michael Bloomberg menyatakan kapal terbang tersebut mulanya mengelilingi  arca tinggi Statue of Liberty. Kemudian terbang ke  utara melepasi Sungai Barat berhampiran. 

Kemalangan ini mendapat liputan meluas daripada CNN dan BBC pada hari tersebut.

Kawasan ini merupakan kawasan sibuk dan berbahaya  dan semua pesawat dikawal dari Lapangan Terbang LaGuardia.Semua pesawat mestilah terbang melebihi paras 1500 kaki dari bumi sebagai arahan Governor Pataki.

## Reaksi
Rempuhan pesawat ini menyamai Peristiwa 911 pada 11 September 2001. Walau bagaimanapun pihak FBI menafikan bahawa peristiwa ini tidak mempunyai sebarang kaitan dengan aktiviti pengganas.  

Lapangan terbang LaGuardia dan Lapangan terbang Antarabangsa John F. Kennedy tidak mempunyai pengalaman berhadapan dengan kemalangan kapal terbang.
Jimmy Choo

**Jimmy Choo** (Cina : 周仰傑; pinyin: Zhōu Yǎngjié) ialah seorang pereka kasut kelahiran Malaysia berpusat di London, England. Jimmy Choo terkenal kerana kasut serta beg tangan buatan tangan yang mahal. Antara pelanggan-pelanggannya ialah Natalie Imbruglia dan Katie Holmes, serta Puteri Diana dari Wales. Tamara Mellon menjadi rakan kongsi dengan Jimmy Choo untuk memulakan sebuah syarikat pengeluaran kasut yang berpusat di Itali untuk mengeluarkan kasut dalam kuantiti yang besar.

Pada bulan April 2001, Jimmy Choo mengumumkan satu perjanjian perkongsian baru dengan Equinox Luxury Holdings Ltd, yang memperoleh saham-saham Jimmy Choo. Pengerusi dan CEO Equinox Robert Bensoussan menjadi CEO syarikat Jimmy Choo. 

## Profil
Nama sebenar Jimmy Choo adalah sebenarnya Jimmy Chow. Pendaftar telah tersilap mengeja namanya pada sijil kelahiran Jimmy Choo sehinggakan nama Jimmy Choo itu dikenali ramai. Beliau dilahirkan di Pulau Pinang, Malaysia, dan belajar di Kolej Teknikal Cordwainer (sekarang Kolej Fesyen London). Beliau mula membuat kasut ketika umurnya sebelas tahun. 

Choo sekarang ialah warganegara UK.

## Rujukan dalam budaya popular
* Kasut buatan Jimmy Choo adalah kegemaran Adriana La Cerva dalam siri HBO *[[The Sopranos]]*.
* Watak Sarah Jessica Parker dalam *Sex and the City* amat meminati kasut Jimmy Choo.
* Disebut beberapa kali dalam filem *[[The Devil Wears Prada]]*. Kasutnya juga dipakai oleh Meryl Streep dan Anne Hathaway.
* Disebut dalam filem ''Pain & Gain oleh watak lakonan Dwayne Johnson.

## Pautan luar
*  jimmychoo.com
*  Biografi Jimmy Choo di FashionVue
Ulu Kinta

**Ulu Kinta** ('Hulu Kinta') merupakan sebuah perkampungan kecil orang Melayu. Ia terletak di antara Tambun dan Tanjung Rambutan. Sungai Kinta mengalir dari Gunung Korbu (Gunung Kerbau) yang terletak di Ulu Kinta. 

Di Ulu Kinta terdapat beberapa buah kampung Melayu, Rancangan Penempatan Semula (RPS) orang asli, kawasan perumahan, pusat tadahan air, kem Pasukan Gerakan Am, sekolah seperti SKPPH, Sekolah Menengah Kebangsaan Ulu Kinta dan Institut Perguruan Ipoh, pasar MARA dan kedai-kedai runcit. Taman yang terletak berdekatan atau di hadapan Kem PGA Ulu Kinta termasuk Jogging Track & Park Tasik Taman Indah Tg Rambutan dan RPT Tanjung Damai. Sesuatu yang istimewa mengenai Ulu Kinta ialah ia mula naik selepas pembinaan kem Pasukan Polis Hutan. Ulu Kinta juga kini semakin dikenali sebagai trek bagi penggemar sukan berbasikal tidak kira untuk aktiviti jalan raya mahupun berbukit. Bagi penggemar makanan dan minuman, di sepanjang jalan utama bermula Batu 8 Ulu Kinta hingga ke Kem PGA Ulu Kinta terdapat deretan gerai-gerai makanan.
Umaiyyah bin Khalaf

**Umaiyyah bin Khalaf bin Safwan** merupakan seorang yang berbangsa Arab jahiliyah dan merupakan ketua kaum Bani Jumah. Beliau paling diingati kerana kekejamannya menyeksa Bilal bin Rabah, salah seorang daripada hamba sahayanya. Ini kerana Bilal telah memeluk agama Islam yang dibawa oleh Nabi Muhammad.

## Keluarga
Beliau diriwayatkan mengadakan hubungan sulit dengan Layla binti Harmalah 

Anak lelakinya, Safwan bin Umayah, memeluk agama Islam selepas penaklukan Mekah oleh orang-orang Islam.

## Biografi
Sebelum datangnya Islam, dia merupakan seorang kawan kepada Sa'ad ibn Mua'dh. Dengan kedatangan Islam, dia mula menindas nabi Muhammad dan para Muslimin yang lain, misalnya Bilal, yang diseksa oleh Umayyah dengan penuh seksaan.

Pada suatu masa, sebelum berlakunya Perang Badar, Sa'ad ibn Mua'dh, ketua Bani Aus melawat Mekah untuk menunaikan umrah bersama dengan Umayah ibn Khalaf, rakan lamanya yang tidak memeluk Islam tidak seperti Sa'ad. Pada satu hari, Sa'ad dan Umayah kedua-duanya berada dalam perjalanan ke Kaabah untuk menunaikan tawaf, apabila mereka bertembung dengan Abu Jahl.

## Rujukan
Bidalan

**Bidalan** ialah susunan kata-kata yang telah digunakan umum dalam masyarakat Melayu. Dalam bidalan terkandung perbandingan, teladan, dan pengajaran.

Contoh bidalan seperti *jangan bawa resmi jagung, makin berisi makin tegak* bermaksud semakin kaya semakin sombong.

## Lihat juga
* Peribahasa
Kabupaten Gorontalo

**Kabupaten Gorontalo** terletak di provinsi Gorontalo, Indonesia. Kabupaten ini diwujudkan pada 26 November 1673 (16 Syaaban 1084 Hijriah) berdasarkan Undang-Undang Nombor 29 Tahun 1959 mengenai Pembentukan Daerah-Daerah Tingkat II di Sulawesi, dengan ibu kota semula Isimu, lalu dipindahkan ke Limboto (1978).

Sehingga awal tahun 2003, Kabupaten Gorontalo sudah mengalami dua kali perkembangan, iaitu (1) Kabupaten Gorontalo (induk), (2) Kabupaten Boalemo (hasil perkembangan 1999), dan (3) Kabupaten Bonebolango (hasil perkembangan 2003).

Sebelum dikembangkan pada tahun 1999, Kabupaten Gorontalo mengandungi 18 kecamatan (daerah kecil), dengan keluasannya 11,696 km2, berpenduduk sebanyak 672,000 orang (1997):
# Atinggola
# Batudaa
# Batudaapantai
# Boliyohuto
# Bonepantai
# Kabila
# Kwandang
# Limboto
# Marisa
# Paguat
# Paguyaman
# Popayato
# Sumalata
# Suwawa
# Tapa
# Telaga
# Tibawa
# Tilamuta. 

## Lokasi
Kabupaten Gorontalo terletak pada kedudukan di antara 0° 24"--1°02" longitud utara (LU) dan 121°59"--123°32" latitud timur (BT), dan bersempadan dengan Laut Sulawesi di utara, Teluk Tomini di selatan, Kabupaten Bone Bolango dan Kabupaten Bolaang Mongondow di timur, serta Kabupaten Boalemo di barat.

## Wilayah pentadbiran dan penduduk
Setelah dikembangkan pada bulan Januari 2003, wilayah Kabupaten Gorontalo berkembang menjadi 17 wilayah kecamatan, 155 desa, 29 kelurahan, berpenduduk 415,672 orang (tahun 2004), dengan kepadatan 86.15 orang / km2 (1997).

Senarai-senarai kecamatan dalam wilayah Kabupaten Gorontalo sehingga Januari 2007 adalah seperti berikut: 
# Anggrek
# Atinggola
# Batudaa
# Batudaapantai
# Boliyohuto
# Bongomeme
# Kwandang
# Limboto
# Limboto Barat
# Mootilango
# Pulubala
# Sumalata
# Telaga
# Telagabiru
# Tibawa
# Tolangohula
# Tolinggula

## Pautan luar
*  Tapk web rasmi Kabupaten Gorontalo
Pepatah

**Pepatah**  seakan-akan sama dengan bidalan, tetapi pepatah mempunyai rangkaian perkataan berkerat-kerat atau berpatah-patah. Sebagai contoh, *diam ubi berisi, diam besi berkarat* bermaksud orang yang pendiam tetapi berakal itu lebih baik daripada orang yang pendiam tetapi bodoh.

## Lihat juga
* Peribahasa
Sinonim

**Kata seerti** atau **sinonim** ialah kata yang mempunyai erti atau maksud yang sama dengan satu kata lain.  Sebagai contoh perkataan *jika* sama ertinya dengan *andai*. Contoh lain ialah *[[dekad]]* dengan *dasawarsa*, atau *[[tamadun]]* dengan *peradaban*.

* **Sinonimi**
Sinonimi ialah perhubungan makna di antara kata yang mempunyai makna yang sama atau hampir sama yang boleh dibezakan oleh penggunaannya di dalam konteks yang berlainan. 
Faktor-faktor yang mempengaruhi aspek ini adalah unsur-unsur seperti tahap formal atau tidak formal, unsur-unsur perbezaan dialek dan juga unsur-unsur tujuan penggunaan kata itu. 
Contoh: 

Selibat  
* Angkat
** Pikul
** Kelek
** Bimbit
** Jembit
** Tumbuhan
* Mati
** Mampus 
** Meninggal
** Wafat 
** Mangkat 
* Basi
** Rosak
** Busuk 
* Jemput
** Pelawa
** Undang
** Sila

Sinonim ialah unsur yang selalu di dapati di semua bahasa dan konteks yang berlainan, mewujudkan perhubungan sinonimi yang berbeza di antara satu bahasa dan lain.

Perkembangan perniagaan francais memberi pelbagai manfaat kepada sesebuah negara, terutamanya dari segi ekonomi. Jika dilihat dari sudut ekonomi, situasi ini akan membantu merangsang lagi pertumbuhan perniagaan dengan mewujudkan usahawan-usahawan tempatan yang akan menawarkan produk yang berjenama. Melalui sistem francais juga satu transformasi kepakaran, teknologi dan idea-idea baharu akan diperoleh oleh usahawan yang akan membantu pertumbuhan ekonomi setempat. Selain itu, senario ini akan menggalakkan perdagangan antarabangsa sekali gus menyumbang kepada pertukaran mata wang negara di samping membuka peluang-peluang pekerjaan kepada penduduk setempat.

## Rujukan
Bandar Sunway Semenyih

## Sejarah
**Bandar Sunway Semenyih** terletak di kawasan pentadbiran Zon 15, Majlis Perbandaran Kajang. Bandar ini telah dibangunkan oleh pemaju hartanah, Sunway Semenyih Sdn Bhd iaitu anak syarikat Sun City Berhad pada tahun 2000. Projek perumahan pertama telah dilancarkan pada Oktober 2000.

## Perumahan
Ada 4 jenis rumah yang telah dibangunkan setakat ini iaitu:

* Teres 2 tingkat termasuk rumah berangkai luas  atau "Superlink"
* Banglo berangkai (berkembar) , juga dikenali sebagai http://groups.yahoo.com/group/Sunway5_bss/'''D'Villa'''
* Pejabat kedai 2 tingkat
* Apartmen kos rendah

## Kawalan Keselamatan
Kemudahan unik yang diperkenalkan oleh Sunway ialah **kemudahan kawalan keselamatan 24 jam** atau **"Guard-gated Community"** di mana setiap fasa perumahan telah disediakan *pondok kawalan keselamatan* untuk kawalan kenderaan yang keluar-masuk dan *pagar keliling* sebagai langkah keselamatan tambahan untuk mereka yang tinggal di sini.


Image:dvilla.jpg|Pondok Kawalan Keselamatan D'Villa


Walaupun pemaju hanya memyediakan kemudahan ini secara percuma untuk tempoh 1 tahun pertama, ia telah berjaya menarik orangramai untuk membeli rumah di sini. Selepas tempoh setahun itu, adalah menjadi tanggungjawab persatuan penduduk untuk melantik syarikat kawalan keselamatan mereka sendiri untuk menguruskan khidmat kawalan keselamatan di setiap fasa di sini.

## Persatuan Penduduk
Setakat ini, Sunway Semenyih telah mempunyai lebih 7 fasa. Penduduk fasa-fasa ini telah dengan jayanya memohon menubuhkan '''Persatuan Penduduk Bandar Sunway Semenyih'''  melalui pejabat negeri Selangor, Jabatan Pendaftaran Pertubuhan Malaysia. Permohonan tersebut telah diluluskan pada tahun 2005 dan secara rasminya persatuan ini didaftarkan sebagai persatuan induk, yang mana jawatankuasa utama diwakili oleh ketua setiap fasa.

Antara mereka yang telah terpilih sebagai ketua-ketua fasa untuk tahun 2009 ialah:

Fasa 1 (Jalan Sunway 1) - En. Asmadi
Fasa 2 (Jalan Sunway 2) - YM Raja Ahmad Najid [2008 - En. Frankie; 2007 - En. Panier]
D'Villa (Jalan Sunway 5) - Dato' Yunus [2008 - En. Hadi]
Fasa 6 (Jalan Sunway 6) - En. Ishak
Flat Seri Suria (Jalan Sunway 3A) - En. Rais
Fasa 7 - pemilik sudah menerima kunci rumah pada 2008

Pemangku Pengerusi 2008 - En. Asmadi. [2007 - En. Hadi]